**KITOB TANITUVI / KİTAP TANITIMI / BOOK REVIEW**

**Cusup Abdrahmanov (Cusup Abdurahmonov), *Kırgızistan: Turancılıktan Hükümlü Bir Liderin Ülkesine ve Geleceğine Bakışı,* Mavi Gök Yayınları, 1. baskı, İstanbul 2024, 145 sayfa, ISBN: 9786259449364 (*Cusup Abdurahmonov, Kırg‘iziston: Turanchilikda ayblangan yetakchining mamlakat va kelajak haqidagi qarashlari,* Mavi Gök nashriyoti, 1-nashr, Istanbul 2024, 145 sahifa, ISBN: 9786259449364).**

**Qisqacha mazmuni:** (Cusup Abdurahmonov) Kırg‘iziston: Turanchilikda ayblangan yetakchining mamlakat va kelajak haqidagi qarashlari kitobi XX asrning boshlarida Kırg‘izistonning ijtimoiy, iqtisodiy va siyosiy rivojlanishini o‘rganishga bag‘ishlangan. Kitobda Sovet Kırg‘izistoni davrida amalga oshirilgan islohotlar batafsil tahlil qilinadi.Asarning asosiy mavzusi Kırg‘iz xalqining o‘zligini tiklash, qishloq xo‘jaligida kollektivlashuv jarayonlari, sanoatning boshlang‘ich bosqichdagi taraqqiyoti va ta’lim sohasidagi o‘zgarishlardir. Abdurahmonov, 1928 yilda yozilgan bu kitobda, Kırg‘izistonning tabiiy imkoniyatlarini ko‘rsatib, mamlakatni “Osiyoning Shveytsariyasi”ga aylantirish g‘oyasini ilgari surgan.Kitob, Sovet hokimiyatining bosimiga qaramasdan, muallifning xalqiga bo‘lgan sadoqati va milliy rivojlanishga bo‘lgan intilishlarini yoritadi. Shuningdek, unda milliy til va madaniyatning rivojlanishi muhim ahamiyatga ega bo‘lgan mavzu sifatida ko‘rib chiqilgan. Bu asar, Aiday Kubatovaning tarixiy yondashuvi va Kiril alifbosiga o‘girishdagi aniqligi tufayli zamonaviy tadqiqotlar uchun muhim ilmiy manba sifatida xizmat qiladi.

**Kalit so‘zlar:** Cusup Abdurahmonov, Kırg‘iziston tarixi, Sovet siyosati, qishloq xo‘jaligi, sanoat taraqqiyoti, madaniy islohotlar, milliy liderlik.

**Özet:** Cusup Abdrahmanov’un Kırgızistan: Turancılıktan Hükümlü Bir Liderin Ülkesine ve Geleceğine Bakışı adlı eseri, XX. yüzyılın başlarındaki Kırgızistan’ın sosyal, ekonomik ve siyasal gelişimini ele alır. Kitap, Sovyet Kırgızistanı döneminde gerçekleştirilen reformların detaylı bir analizini sunmaktadır. Kitabın ana temaları arasında Kırgız halkının kimlik arayışı, tarımda kolektifleştirme süreçleri, sanayinin ilk gelişim aşamaları ve eğitim reformları yer alır. Abdrahmanov, 1928 yılında kaleme aldığı bu eserde Kırgızistan’ın doğal potansiyelini vurgulayarak ülkeyi “Asya’nın İsviçre’si” yapma vizyonunu ortaya koyar.Eser, Sovyet rejiminin baskılarına rağmen, yazarın halkına olan bağlılığını ve ulusal kalkınmaya yönelik çabalarını anlatır. Ayrıca, milli dil ve kültürün geliştirilmesi kitabın önemli bir konusu olarak ele alınmıştır.Aiday Kubatova’nın eseri Kiril alfabesine çevirerek modern araştırmalara kazandırması, bu kitabı değerli bir tarihi kaynak haline getirmiştir.

**Anahtar Kelimeler:** Cusup Abdrahmanov, Kırgızistan tarihi, Sovyet politikası, tarım reformları, sanayi gelişimi, kültürel reformlar, ulusal liderlik.

Cusup Abdurahmonovning *Kırg‘iziston* asari, nafaqat tarixiy va siyosiy ma’lumotlarni yetkazib berishi, balki muallif tomonidan qo‘llangan til va uslub orqali Kırg‘izistonning XX asr boshidagi madaniy-milliy holatini ham aks ettiradi. Bu asarning o‘ziga xos jihatlaridan biri, muallifning Kırg‘iz tilida yozishni tanlagan birinchi davlat arbobi bo‘lganidir. Uning til ishlatish uslubi faqat o‘sha davr Kırg‘iz tili boyligini saqlab qolmasdan, balki o‘quvchilar uchun murakkab bo‘lmagan ravon va ilmiy nutq yaratishga intilganini ko‘rsatadi. Asarda eski Kırg‘iz tili unsurlarining keng qo‘llanilganligi yaqqol ko‘zga tashlanadi. Masalan, "Rossiya" so‘zining "Orusya", "statistika" so‘zining "hisob-kitob" shaklida ishlatilishi milliy tildagi o‘ziga xos fonetik shakllarning saqlanib qolganidan dalolat beradi. Bu, muallifning xalq tiliga yaqin turishga bo‘lgan urinishining bir ko‘rinishi sifatida baholanishi mumkin. Asar dastlab Arab alifbosida yozilgan bo‘lib, bu o‘sha davrdagi Kırg‘iz yozma adabiy tilining shakllanishiga katta hissa qo‘shgan. Bu jihat, ayniqsa, Sovet hukumatining alifbo islohotlari tufayli Kırg‘iz yozuvining tezkor ravishda o‘zgarishiga guvoh bo‘lgan o‘quvchilar uchun muhimdir. Muallifning Kırg‘iz tilidan foydalanishi, xalqining o‘zligini saqlash va milliy merosni boyitish maqsadini ko‘rsatadi. Sovet davrida Rus tili hukmron bo‘lishiga qaramay, Abdurahmonovning Kırg‘iz tilida yozish qarori, uning o‘z xalqiga xizmat qilishga bo‘lgan sadoqatining ifodasidir. U xalqni milliy ong va iqtisodiy bilim bilan boyitishni maqsad qilgan.

Kirish (11–13) bo‘limida, muallif o‘zining asarni yozish maqsadini ochib beradi. 1928 yilda yozilgan bu asar, Kırg‘izistonning siyosiy, iqtisodiy va madaniy rivojlanish yo‘lidagi yutuqlari va muammolarini o‘z ichiga oladi. Muallif, bu asarni Ekim inqilobining 11 yilligiga va Kırg‘izistonning avtonom davlat sifatida to‘rt yillik faoliyatiga bag‘ishlagan.Tarixiy Asoslar (15–41) bo‘limda Kırg‘izistonning XX asr boshidagi siyosiy tarixini yoritadi. Abdurahmonov, Kırg‘iz xalqining milliy o‘zligini tiklash yo‘lidagi kurashini va Sovet rejimi sharoitida davlatni shakllantirish jarayonlarini tasvirlaydi. U Kara-Kırg‘iz avtonom oblastining tashkil etilishi va Kırg‘izistonning Sovet respublikasi sifatidagi rivojlanishini muhim tarixiy bosqich sifatida ko‘rsatadi. Qishloq Xo‘jaligi (48–59) bo‘limda muallif, qishloq xo‘jaligida amalga oshirilgan islohotlar va yer-suv munosabatlaridagi o‘zgarishlarni tahlil qiladi. Abdurahmonov, kollektiv xo‘jaliklarni tashkil qilish jarayonlarini yoritib, qishloq xo‘jaligini rivojlantirishning Kırg‘iziston iqtisodiyotidagi ahamiyatini ochib beradi. Sanoat Taraqqiyoti (62–64-), ushbu qisqa bo‘limda, muallif Kırg‘izistonning iqtisodiy asoslarini mustahkamlashdagi yutuqlar va kamchiliklarni ko‘rsatadi. U mavjud sanoat tarmoqlarining rivoji va kelajakdagi imkoniyatlar haqida fikr bildiradi. A’lim va Madaniyat (67–69-), ushbu bo‘lim ta’lim tizimidagi islohotlarga bag‘ishlangan. Muallif yangi usuldagi maktablarning joriy etilishi, savodsizlikni bartaraf etish va milliy madaniyatni rivojlantirish yo‘lidagi harakatlarni tahlil qiladi. U milliy ongni shakllantirishda ta’limning o‘rni haqida so‘z yuritadi. Sog‘liqni Saqlash (69–73) bo‘limda muallif sog‘liqni saqlash tizimidagi yutuqlar va muammolarni ochib beradi. Abdurahmonov, ayniqsa, qishloq hududlaridagi shifokorlar va tibbiy xizmatlarning yetishmasligi haqida qayg‘uradi va bu masalani hal qilish uchun tavsiyalar beradi. Sovet Tashkilotlari (73–77), muallif ushbu bo‘limda Sovet hokimiyati tuzilmalari va ular tomonidan olib borilgan islohotlarni tahlil qiladi. U Sovetlarning Kırg‘izistonni siyosiy va iqtisodiy jihatdan mustahkamlashdagi rolini tanqidiy baholaydi. 8. Asarning Tarixiy Metni (77–113), bo‘limda muallifning 1928 yilda yozilgan asl matni keltirilgan. Bu matn, o‘sha davr til va uslubining noyob namunasidir. Muallifning o‘sha davr iqtisodiy, ijtimoiy va madaniy muammolarga bo‘lgan yondashuvi, milliy ong va madaniyatni shakllantirishga intilishi aks etgan. Xulosa va Tavsiyalar (113–118),bo‘limida muallif, Kırg‘izistonning kelajagini ijobiy baholab, uni "Osiyoning Shveytsariyasi"ga aylantirish imkoniyatlarini ko‘rsatadi. U milliy til, madaniyat va iqtisodiyotni rivojlantirishda davom etish zarurligini ta’kidlaydi. Ilovalar va Izohlar (122-betdan boshlab), asarning oxirida Arap yozuvidan Kiril yozuviga o‘tkazish jarayoni, eski Kırg‘iz tili so‘zlarining izohlari va muallif hayoti haqidagi qo‘shimcha ma’lumotlar keltirilgan. Bu qism, o‘quvchilar uchun asarni chuqurroq tushunish imkonini yaratadi.

Abdurahmonovning yozuv uslubi o‘quvchi bilan bevosita muloqotni eslatadi. Asarda ko‘plab dalillar va statistik ma’lumotlar berilib, ular oddiy tilda tushuntiriladi. Bu, uning ilmiy va siyosiy murakkab tushunchalarni xalq tiliga moslashni maqsad qilganini ko‘rsatadi. Muallifning kundalik hayotdan olingan misollarni keltirishi, xalq so‘z boyligiga asoslangan iboralarni ishlatishi, asarni Kırg‘iz jamiyatining keng qatlamlariga mos keladigan universal manba sifatida yaratadi. Masalan, "yer-suv islohoti" kabi murakkab siyosiy jarayonlarni sodda tilda ifodalashi uning keng auditoriya bilan bog‘lanish qobiliyatini ko‘rsatadi. Abdurahmonov, Kırg‘izistonning rasmiy ish yuritish tili sifatida Kırg‘iz tilini rivojlantirishga katta e’tibor qaratgan. U davlat ishlarida faqat Rus tilidan foydalanish siyosatiga qarshi chiqib, milliy tilni himoya qilish muhimligini ta’kidlagan. Asarda milliy tilni saqlash bilan bog‘liq siyosiy kurashning aks etishi, uni nafaqat tarixiy hujjat sifatida, balki milliy ongni shakllantiruvchi asar sifatida qadrlashga imkon beradi.

1920-yillarda Sovet Ittifoqi tarkibida bo‘lgan milliy respublikalar ko‘plab madaniy va siyosiy bosimlarga duch kelar edi. Rus tili davlatning rasmiy tili sifatida mustahkamlanar ekan, mahalliy tillarning roli cheklanib qoldi. Bu siyosiy fon Kırg‘iz tilining ijtimoiy hayotda o‘z o‘rnini saqlab qolishini qiyinlashtirdi. Abdurahmonov o‘z kundaliklarida va rasmiy hujjatlarida mahalliy tillarning ahamiyatini doim ta’kidlab kelgan. U Kırg‘iz tilining faqat milliy madaniyatning ramzi emas, balki davlatning rasmiy faoliyatida ishlatilishi kerakligini qat’iyat bilan ilgari surdi. Uning fikriga ko‘ra, Kırg‘iziston kabi respublikalarda mahalliy tilning rasmiy hujjatlar, ta’lim va boshqaruvda ishlatilishi xalqning o‘z taqdirini belgilashiga xizmat qiladigan eng asosiy omil edi. Kırg‘iziston asarida Abdurahmonov Kırg‘izistonning ijtimoiy va siyosiy muammolarini muhokama qilar ekan, mahalliy til masalasiga alohida e’tibor qaratadi. U til siyosatini ijtimoiy adolat va tenglikni ta’minlash vositasi sifatida ko‘rgan. Masalan, u qishloq hududlaridagi davlat idoralarida ishlatiladigan til masalasiga e’tibor qaratib, shunday yozadi: *“Ko‘plab tumanlarda rus aholisi yo‘q, lekin davlat idoralarida faqat rus tilida ish yuritiladi. Bu ahvol tuman boshqaruvining xalq uchun emas, balki rus tilini biladigan mansabdorlar uchun xizmat qilishini ko‘rsatadi.”* Bu fikr orqali Abdurahmonov davlatning o‘z xalqiga xizmat qilishi uchun milliy tilning ahamiyatini ochib beradi. U Kırg‘iz tilini qishloq xo‘jaligi, sanoat va madaniyat sohalarida rivojlantirish zarurligini ko‘rsatadi. Sovet davrida amalga oshirilgan til siyosati ko‘p hollarda milliy tillarning rivojlanishiga qarshi bo‘lgan. Rus tili birlashtiruvchi vosita sifatida ilgari surilib, mahalliy tillar chekka joylarda qoldirilgan. Abdurahmonov bu holatga qarshi chiqib, xalqning o‘z tili va madaniyatini rivojlantirish orqali milliy ongni mustahkamlash zarurligini ta’kidlaydi. Uning asarlarida Kırg‘iz tilining saqlanishi faqat lingvistik masala emas, balki siyosiy va ijtimoiy masala sifatida ko‘riladi. Bu til orqali xalq o‘zini anglaydi, o‘z tarixini biladi va o‘z kelajagini quradi. Abdurahmonov uchun til siyosati faqat davlat ishlarida tilni ishlatishdan iborat emas edi. U tilni milliy o‘zlik va xalqning birligini mustahkamlash vositasi sifatida ko‘rgan. Bu jihat, ayniqsa, uning Sovet bosimlariga qarshi turib, Kırg‘iz tilida yozishni tanlaganida yaqqol ko‘rinadi. Uning fikricha, Kırg‘izistonning iqtisodiy va madaniy rivojlanishi, faqat milliy til va madaniyatni rivojlantirish bilan amalga oshishi mumkin edi.

Cusup Abdurahmonovning til siyosati bo‘yicha ilgari surgan fikrlari va amaliy harakatlari, uning xalqiga sadoqati va milliy madaniyatni saqlashga bo‘lgan intilishining yorqin namunasidir. Kırg‘iziston asari nafaqat tarixiy hujjat, balki Kırg‘iz tilining himoyasi va rivojlanishi yo‘lidagi kurashning ramzidir. Bu asar va undagi til siyosati haqidagi qarashlar bugungi kunda ham o‘z ahamiyatini yo‘qotmagan va Kırg‘izistonning madaniy merosida mustahkam o‘rin egallagan.

Kirish (11–13) bo‘limida, muallif o‘zining asarni yozish maqsadini ochib beradi. 1928 yilda yozilgan bu asar, Kırg‘izistonning siyosiy, iqtisodiy va madaniy rivojlanish yo‘lidagi yutuqlari va muammolarini o‘z ichiga oladi. Muallif, bu asarni Ekim inqilobining 11 yilligiga va Kırg‘izistonning avtonom davlat sifatida to‘rt yillik faoliyatiga bag‘ishlagan.Tarixiy Asoslar (15–41) bo‘limda Kırg‘izistonning XX asr boshidagi siyosiy tarixini yoritadi. Abdurahmonov, Kırg‘iz xalqining milliy o‘zligini tiklash yo‘lidagi kurashini va Sovet rejimi sharoitida davlatni shakllantirish jarayonlarini tasvirlaydi. U Kara-Kırg‘iz avtonom oblastining tashkil etilishi va Kırg‘izistonning Sovet respublikasi sifatidagi rivojlanishini muhim tarixiy bosqich sifatida ko‘rsatadi. Qishloq Xo‘jaligi (48–59) bo‘limda muallif, qishloq xo‘jaligida amalga oshirilgan islohotlar va yer-suv munosabatlaridagi o‘zgarishlarni tahlil qiladi. Abdurahmonov, kollektiv xo‘jaliklarni tashkil qilish jarayonlarini yoritib, qishloq xo‘jaligini rivojlantirishning Kırg‘iziston iqtisodiyotidagi ahamiyatini ochib beradi. Sanoat Taraqqiyoti (62–64-), ushbu qisqa bo‘limda, muallif Kırg‘izistonning iqtisodiy asoslarini mustahkamlashdagi yutuqlar va kamchiliklarni ko‘rsatadi. U mavjud sanoat tarmoqlarining rivoji va kelajakdagi imkoniyatlar haqida fikr bildiradi. A’lim va Madaniyat (67–69-), ushbu bo‘lim ta’lim tizimidagi islohotlarga bag‘ishlangan. Muallif yangi usuldagi maktablarning joriy etilishi, savodsizlikni bartaraf etish va milliy madaniyatni rivojlantirish yo‘lidagi harakatlarni tahlil qiladi. U milliy ongni shakllantirishda ta’limning o‘rni haqida so‘z yuritadi. Sog‘liqni Saqlash (69–73) bo‘limda muallif sog‘liqni saqlash tizimidagi yutuqlar va muammolarni ochib beradi. Abdurahmonov, ayniqsa, qishloq hududlaridagi shifokorlar va tibbiy xizmatlarning yetishmasligi haqida qayg‘uradi va bu masalani hal qilish uchun tavsiyalar beradi. Sovet Tashkilotlari (73–77), muallif ushbu bo‘limda Sovet hokimiyati tuzilmalari va ular tomonidan olib borilgan islohotlarni tahlil qiladi. U Sovetlarning Kırg‘izistonni siyosiy va iqtisodiy jihatdan mustahkamlashdagi rolini tanqidiy baholaydi. 8. Asarning Tarixiy Metni (77–113), bo‘limda muallifning 1928 yilda yozilgan asl matni keltirilgan. Bu matn, o‘sha davr til va uslubining noyob namunasidir. Muallifning o‘sha davr iqtisodiy, ijtimoiy va madaniy muammolarga bo‘lgan yondashuvi, milliy ong va madaniyatni shakllantirishga intilishi aks etgan. Xulosa va Tavsiyalar (113–118),bo‘limida muallif, Kırg‘izistonning kelajagini ijobiy baholab, uni "Osiyoning Shveytsariyasi"ga aylantirish imkoniyatlarini ko‘rsatadi. U milliy til, madaniyat va iqtisodiyotni rivojlantirishda davom etish zarurligini ta’kidlaydi. Ilovalar va Izohlar (122-betdan boshlab), asarning oxirida Arap yozuvidan Kiril yozuviga o‘tkazish jarayoni, eski Kırg‘iz tili so‘zlarining izohlari va muallif hayoti haqidagi qo‘shimcha ma’lumotlar keltirilgan. Bu qism, o‘quvchilar uchun asarni chuqurroq tushunish imkonini yaratadi.

Özbekçeye Aktaran: Erdem YILMAZ, Yüksek Lisans Öğrencisi, Kırgızistan-Türkiye Manas Üniversitesi, E-mail: erdmylmz1944@gmail.com ORCID: 0000-0001-5863-0337.